பவுலா சுழ்கோடி

பவுலா சுழ்கோடி (Paula Szkody) (ஜூலை 17, 1948- ) சீட்டிலில் உள்ள வாழ்சிங்டன் பல்கலைக்கழக வானியல் துறையின் பேராசிரியர் ஆவார்.

இளமையும் கல்வியும்

இவர் 1948 ஜூலை 17 இல் மிச்சிகன் டெடராயிட்டில் பிறந்தார். இவர் வானியற்பியலில் தன் இளங்கலைப் பட்டத்தை மிச்சிகன் அரசு பல்கலைக்கழகத்தில் 1970 இல் பெற்றார். இவர் வானியலில் தன் முனைவர் பட்டத்தை 1975 இல் வாழ்சிங்டன் பல்கலைக்கழகத்தில் பெற்றார்.

வாழ்க்கைப் பணி

இவர் அழிதகவு மாறும் விண்மீன்களைப் பற்றிய ஆய்வில் வல்லுனர் ஆவார். இவ்வகை விண்மீன்கள் குறிப்பிட்ட அலைவுநேர இடைவெளிகளில் வெடிப்பு ஆற்றலை வெளியிடுகின்றன.  இவர் சுலோவான் இலக்கவியல் வானளக்கை முனைவாகச் செயல்படுகிறார். இத்திட்டம் குறுமீன் வெடிப்புகளின் தேட்ட்த்தில் ஈடுபடுகிறது. இவர்  உரோசி X-கதிர் நேர அமைவு தேட்டக்கலம்,  அண்டவியல், வானியற்பியலுக்கான சிறப்பு செயற்கைக்கோள் உரோசி ஒளியியல் செயற்கைக்கோள் (ரோசாட்), பன்னாட்டு புற ஊதா தேட்டக்கலம் அபுள் விண்வெளித் தொலைநோக்கி,  அறுதிநிலைப் புற ஊதா தேட்டக்கலம், XMM-நியூட்டன் விண்வெளி திட்டங்கள் ஆகிய மேலும் பல திட்டங்களில் பங்கேற்கிறார்.

செயற்பாடுகள்

இவர் 2005 இல் பசிபிக் வானியல் கழக வானியல் இதழின் முதன்மைப் பதிப்பாசிரியர் ஆனார்.  இவர் பயில்நிலை-தொழில்முறை வானியலாளர்களை ஒருங்கிணைப்பதில் முணைவாக ஈடுபட்டு வருகிறார். குறிப்பாக அமெரிக்க மாறும் விண்மீன் கழகத்தின் சார்பாக இப்பணியில் ஈடுபட்டு வருகிறார்;  இக்கழகத்தின் கள அலுவலராக 2003 முதல் 2009 வரை செயல்பட்டார். இவர் 2007 முதல் 2009 வரை இக்கழகத்தின் தலைவராக இருந்தார்.

தகைமைகளும் விருதுகளும்
இவர் 1978 இல் அமெரிக்க வானியல் கழகத்தின் வானியலுக்கான [[ஆன்னி ஜம்ப் கெனான்} விருதைப் பெற்றார்.

இவர் 1994 இல் அமெரிக்க அறிவியல் மேம்பாட்டுக் கழகத்தின் உறுப்பினர் ஆவார்.
ஒரு சிறுகோள் இவரது நினைவாகப் பெயரிடப்பட்டுள்ளது.

மேற்கோள்கள்

மேலும் படிக்க

வெளி இணைப்புகள்
American Association of Variable Star Observers (AAVSO)
AAVSO Presidents poster

அமெரிக்க வானியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
வாழும் நபர்கள்
1948 பிறப்புகள்